Noa Lang

Noa Noëll Lang (sündinud 17. juunil 1999 Capelle aan den IJsselis) on Hollandi jalgpallur, kes mängib äärepoolkaitsjana Hollandi kõrgliigaklubis PSV Eindhoven ja Hollandi jalgpallikoondises.

Aastatel 2005–2013 kuulus ta Feyenoordi noorteakadeemiasse. Seejärel liitus ta Amsterdami Ajaxiga. Hooajal 2016/17 debüteeris ta Ajaxi reservmeeskonnas Hollandi esiliigas. Hollandi kõrgliigas tegi ta debüüdi hooajal 2018/19. 1. detsembril 2019 sai Lang mängus Twente vastu Ajaxi esimeseks mängijaks pärast 60 aastat, kes tegi Hollandi kõrgliigas esimest korda algkoosseisu kuuludes kübaratriki. Twentes mängis ta hooaja 2019/20 teises pooles laenul.

2020. aasta oktoobris läks ta Ajaxist laenule Belgia kõrgliigaklubisse Club Brugge. 2021. aasta juulis läks ta Bruggesse püsivalt üle. Hooajal 2020/21 lõi Lang Belgia kõrgliigas 16 väravat ja valiti samal hooajal Belgia kõrgliiga hooaja parimaks noormängijaks. Hooaegadel 2020/21 ja 2021/22 on ta Bruggega tulnud Belgia meistriks.

2023. aasta juulis naasis Lang Hollandi kõrgliigasse, kui sõlmis viieaastase lepingu PSV Eindhoveniga. Üleminekusumma oli 15 miljoni eurot, mis tegi Langist PSV läbi aegade kallima ostu. 2023. aasta augustis lõi ta Hollandi superkarikafinaalis Feyenoordi vastu PSV võiduvärava."Lang fires PSV to Johan Cruyff Schaal win over Feyenoord". football-oranje.com. 4.8.2023. Vaadatud 8.8.2023

Hollandi jalgpallikoondises debüteeris Lang 8. oktoobril 2021 MM-i valikmängus Läti vastu. Koondisekarjääri esimese värava lõi ta 14. juunil 2022 UEFA Rahvuste Liiga mängus Walesi vastu. Ta kuulus Hollandi koondisse 2022. aasta maailmameistrivõistlustel.

Ta on isa kaudu Suriname päritolu."ZO KAN HET NATIONAAL ELFTAL VAN SURINAME ERUIT GAAN ZIEN". elfvoetbal.nl. 19.11.2019. Vaadatud 9.6.2022

 Saavutused 
Jong Ajax
Eerste Divisie: 2017–18
Ajax
Eredivisie: 2018–19
KNVB beker: 2018–19
Johan Cruijff Schaal: 2019
Club Brugge
Belgia kõrgliiga: 2020–21, 2021–22
Belgia superkarikas: 2021
PSV Eindhoven
Johan Cruijff Schaal: 2023

 Viited 

Kategooria:Hollandi jalgpallurid
Kategooria:Amsterdami Ajaxi mängijad
Kategooria:FC Twente jalgpallurid
Kategooria:PSV Eindhoveni mängijad
Kategooria:Sündinud 1999